***ΕΝΟΤΗΤΑ 4***

***« ΟΙ ΣΕΛΗΝΙΤΕΣ»***

***Μετάφραση:*** *Όμορφος στους Σεληνίτες , θεωρείται όποιος τυχόν είναι φαλακρός. Και μάλιστα αφήνουν να φυτρώσουν και τα γένια τους που φτάνουν λίγο πάνω από τα γόνατα τους. Και δεν έχουν νύχια στα πόδια και όλοι τους είναι μονοδάχτυλοι. Και , όταν κοπιάζουν ή γυμνάζονται, ιδρώνουν , παράγοντας γάλα σε όλο τους το σώμα, με αποτέλεσμα να πήζουν και τυριά από αυτό. Τα μάτια τους , πάλι μπορούν να αφαιρεθούν / είναι πρόσθετα και πολλοί, αν χάσουν τα δικά τους, βλέπουν , χρησιμοποιώντας αυτά που παίρνουν από άλλους. Μερικοί μάλιστα, δηλ. οι πλούσιοι, έχουν και πολλά αποθηκευμένα για ώρα ανάγκης. Ένας καθρέπτης πολύ μεγάλος βρίσκεται πάνω από ένα πηγάδι όχι πολύ βαθύ. Αν λοιπόν κατεβεί κάποιος στο πηγάδι, ακούει όλα όσα λέγονται στη γη και αν κοιτάξει προσεχτικά στον καθρέπτη, βλέπει όλες τις πόλεις και όλα τα έθνη. Τότε εγώ είδα και τους συγγενείς/ γνωστούς μου και όλη την πατρίδα, αν όμως και εκείνοι με έβλεπαν, δεν μπορώ καθόλου να το πω. Και όποιος δεν πιστεύει ότι έτσι έχουν αυτά, αν κάποτε φτάσει και αυτός ο ίδιος εκεί, δηλ στη Σελήνη, θα καταλάβει ότι λέω την αλήθεια…*

***ΕΡΜΗΝΕΥΤΙΚΑ ΣΧΟΛΙΑ:***

* ***δικαιολόγηση της παρουσίασης:*** *τα βλέπει ανθρωπόμορφα, διότι έτσι τα καθιστά οικεία και αληθοφανή στον αναγνώστη, ενώ με τις ιδιαιτερότητες τους διεγείρει τη φαντασία και το ενδιαφέρον του αναγνώστη*
* ***δικαιολόγηση του τίτλου****: έχει στοιχεία αληθοφάνειας. Τους παρουσιάζει με ανθρώπινα χαρακτηριστικά. Έχουν ανθρώπινο σώμα, φαλάκρα, γένια, πόδια, γόνατα, δάχτυλα, κοπιάζουν, γυμνάζονται, πήζουν τυρί, είναι περίεργοι, έχουν αισθήσεις, επικοινωνούν. Όμως υπάρχει υπερβολή και έντονη μυθοπλαστική διάθεση.*

*Σατιρίζει μέσω του έργου του, όσους έγραφαν φανταστικές ιστορίες σαν αληθινές και που πίστευαν ότι ο κόσμος δεν καταλάβαινε το ψέμα και την απάτη τους. Τους σατιρίζει , διότι έγραφαν πράγματα απίθανα και μυθικά και προσπαθούσαν να μας πείσουν πως είναι αληθινά. Διακωμωδεί την εποχή του, κατά την οποία απουσίαζε η αλήθεια…*